Borghild Bondevik Haga

Borghild Bondevik Haga (født 8. desember 1906 i Austre Moland, død 12. april 1990) var en norsk politiker for Venstre. Hun representerte Vestfold på Stortinget i perioden 1965–69. Hun var da medlem av landbrukskomiteen. Hun var den siste personen som representerte Venstre fra Vestfold på Stortinget frem til Carl-Erik Grimstad ble valgt i 2017. 

Haga var medlem av Brunlanes kommunestyre fra 1959 til 1965 og av Vestfold fylkesskolestyre fra 1968 til 1975, fra 1972 som formann.

Hun var formann i Norges Husflidslag fra 1968 til 1974 og deretter fram til 1980 formann i styret for lagets kurssenter i Gjerstad.

Haga var ansatt som sekretær i KFUK i Kristiansand fra 1933 til 1935. Deretter var hun gardbruker.

Hun var i slekt med KrF-politikerne Kjell Bondevik og Kjell Magne Bondevik.

 Referanser 

 Kilder 
 Terje Nordby (red.): Storting og regjering 1945–1985. Biografier, Kunnskapsforlaget 1985.

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter for Vestfold
Kategori:Stortingsrepresentanter 1965–1969
Kategori:Lokalpolitikere i Brunlanes
Kategori:Venstre-politikere i Vestfold
Kategori:Norske foreningspersoner
Kategori:Personer fra Arendal kommune
Kategori:Bondevik (slekt)